"جاری ایل 200 میلیارد دو‌لارلیق صادرات حجمینه چاتا‌راق یئنی بیر رکوردا ایمضا آتاجاغیمیزی گؤزلییریک".
جمهور باشقانی رجب طیب اردوغان بونو "قطر اقتصادیات فورومو" تدبیرینه ویدئو-مئساژلا مراجعتینده دئییب.
جمهور باشقانی اردوغان OECD (اقتصادی امکداش‌لیق و اینکیشاف تشکیلاتی) راپورلاریندا تورکیه اقتصاادیاتی‌نین 2021-جی ایلده 5،7  فایز، 2022-جی ایلده 3،4 فایز بؤیومه‌سی‌نین پروقنوزلاشدیردیغینی خاطیرلا‌دان دؤولت باشچی‌سی "بو، OECD عضو‌لری آراسیندا پروقنوزلاش‌دیریلان ان گوج‌لو توپارلانمالاریندان‌ بیری‌دیر. بو ایل عمومی صادراتدا 200 میلیارد دو‌لارا چاتا‌راق یئنی بیر رکوردا ایمضا آتماغی گؤزلییریک" دئییب.
کوروناویروس اپیدمیسی سببیندن قلوبال اقتصادیاتین سون 1،5 ایلده پروبلئم‌لی بیر دؤور کئچدیگینی آچیقلایان جمهور باشقانی اردوغان خصوصیله آز اینکیشاف ائتمیش و اینکیشاف ائتمکده اولان اؤلکه‌لرین اپیدمییه قارشی‌سیندا عینی ایله تالعینه بوراخیلدیغینی سؤیله‌ییب.
عینی لاقئیدلیگین اپیدمییه قارشی ان واجیب سلاح اولان آشی مسئله‌سینده ده گؤستریلدیگینی وورغولایان جمهور باشقانی اردوغان "دونیانین 100-ا یاخین اؤلکه‌سی‌نین هله ایلک آشی دوزونا بئله چاتا بیلمه‌دیگی آغیر بیر وضعیتله قارشی-قارشییاییق. بیلیریک کی، آشی لار و درمان‌لار عدالت‌لی بیر شکیلده بوتون اؤلکه‌لره تقدیم ائدیلمه یینجه قلوبال اقتصادی برپا مومکون اولمایا‌جاق" دئیه قئید ائدیب.
تورکیه اولا‌راق بو حساس دؤورده مسئولیت عهده ‌لنمک‌دن ایمتینا ائتمه‌دیک‌لرینی و 158 اؤلکه‌یه و 12 اولوسلار آراسی قوروما طبی لوازیمات تامین ائتدیک‌لرینی وورغولایاراق ایلین آخیرینا دوغرو ایستیفاده‌یه حاضیر حالا گتیرمگی پلانلاشدیردیق‌لاری میللی "کووید-19" آشی‌سی‌نین دا بوتون اینسان‌لیق اوچون آشی اولا‌جاغینی بیلدیریب.
اپیدمی‌نین یالنیز اقتصادی عدالت‌سیزلیک‌لری درینلشدیرمه‌دیگینی، عینی زاماندا ایسلام دوشمانلیغی و کوچمن قارشیتلیغی دا شدتلندیردیگینی قئید ائدن اردوغان باتی داکی عیرقچی و آنتی-ایسلام هوجوم‌لاری‌نین سون 5 ایلده یوزده 250، بو هوجوم‌لاردا حیاتینی و ایتیرن‌لرین ایسه 700 فایز آرتدیغینا دقت چکیب.
جمهور باشقانی اردوغان قطره قارشی عدالت‌سیز محاصره‌نین و تحریم لرین قالدیریلماسینا و کؤرفزده‌کی قارداش خالق‌لارین بیر داها قوجاقلاشماسینا ایمکان یارا‌دان کؤرفز امکداش‌لیق شوراسی‌نین قرارلاریندان‌ دویولان ممنونیتی ده بیر داها دیله گتیریب.
